
	1.
	Noteikumu projekts
9. Mēneša laikā pēc nozares ministrijas uzaicinājuma izsūtīšanas brīža finansējuma saņēmējs sagatavo projektu un iesniedz to Kohēzijas politikas fondu vadības informācijas sistēmā (turpmāk – vadības informācijas sistēma), aizpildot definētās projekta sadaļas. 
	Iebildums
Saistībā ar izziņas 4. punktu lūdzam izziņā ietverto skaidrojumu, ka “definētās projekta sadaļas” ir aktīvās sadaļas KPVIS sistēmā, kas jāaizpilda finansējuma saņēmējam un, kas attiecas uz konkrēto reformu vai investīciju, iekļaut noteikumu projekta anotācijā.
Piedāvātā redakcija
-
	Viesturs Blūmentāls (TM)

	2.
	Noteikumu projekts
11.3.3. onkoloģijas jomas partnera (kompetenču centrs) vadlīniju vēža infrastruktūras attīstībai sagatavošana, tai skaitā starpinstitucionālas komisijas izveides nodrošināšana, arī iesaistot sociālos partnerus.
	Iebildums
Uzturam izziņas 5. punktā ietverto iebildumu un lūdzam:
1) noteikumu projektā skaidrot starpinstitucionālas komisijas mērķi;
2) skaidrot, vai attiecīgās komisijas izveidošana paredzama minētajās vadlīnijās vai arī tas ir atsevišķi īstenojams pasākums;
3) izziņas 5. punktā ietverto skaidrojumu saistībā ar minētās komisijas izveides nepieciešamību iekļaut noteikumu projekta anotācijā.
Piedāvātā redakcija
-
	Viesturs Blūmentāls (TM)

	3.
	Noteikumu projekts
12. Nozares ministrija izvērtē projekta iesniedzēja ievadītos projekta datus vadības informācijas sistēmā un šo noteikumu 11. punktā minēto atzinumu par projektu paziņo projekta iesniedzējam. Projekta vērtējums var būt "atbilst", "neatbilst" vai "novēršami trūkumi". Ja projekta vērtējums ir "atbilst" nozares ministrija mēneša laikā kopš atzinuma paziņošanas slēdz līgumu ar finansējuma saņēmēju par projekta īstenošanu.
	Iebildums
Lūdzam noteikumu projektā lietot konsekventu un vienveidīgu terminoloģiju. Norādām, ka šobrīd termini "projekta iesniedzējs" un "finansējuma saņēmējs" lietoti pamīšus, kā rezultātā nav skaidrs, kurā brīdī projekta iesniedzējs kļūst par finansējuma saņēmēju.
Piedāvātā redakcija
-
	Viesturs Blūmentāls (TM)

	4.
	Noteikumu projekts
14. Ja projekta iesniedzējs neveic precizējumus projektā vai nav izpildījis šo noteikumu 11. punktā norādītos kritērijus, projekta vērtējums ir "neatbilst" un  projekts netiek apstiprināts un līgums par projekta īstenošanu netiek slēgts. Nozares ministrija var uzaicināt finansējuma saņēmēju iesniegt projektu atkārtoti. 
	Iebildums
Lūdzam izvērtēt un noteikumu projekta 14. punktā norādīt arī uz papildinājumiem, ņemot vērā, ka nepilnības projektā var būt saistītas arī ar informācijas, kuru atbilstoši noteikumu projekta prasībām ir nepieciešams norādīt, neesību iesniegtajā projektā.
Piedāvātā redakcija
-
	Viesturs Blūmentāls (TM)

	5.
	Noteikumu projekts
19. Reformas atskaites punkta ietvaros atbalstāmās darbības iekļauj metodiskās vadības onkoloģijas jomā nodrošināšanu. Reformas atskaites punkta ietvaros veiktās projekta darbības tieši vērstas uz Atveseļošanas fonda plāna 4.1.1.r. reformas  "Uz cilvēku centrētas, visaptverošas, integrētas veselības aprūpes sistēmas ilgtspēja un noturība" īstenošanu, tai skaitā:
	Iebildums
Lūdzam noteikumu projekta 19. punktā izsmeļoši skaidrot atbalstāmās darbības (tai skaitā svītrojot vārdus "tai skaitā"),izvairoties no atsauces uz Atveseļošanas un noturības mehānisma plānu. Kā arī lūdzam cituviet noteikumu projektā (jo īpaši 22. punktā u.tml.) svītrot atsauces uz minēto plānu, kurš ir apstiprināts ar Ministru kabineta rīkojumu un nav saistošs finansējuma saņēmējam - privātpersonai.
Piedāvātā redakcija
-
	Viesturs Blūmentāls (TM)

	6.
	Noteikumu projekts
20.1. ekspertu izmaksas;
	Iebildums
Tiesiskās noteiktības nolūkā lūdzam noteikumu projekta 20. punktā paredzētās izmaksas uzskaitīt izsmeļoši (izvairoties no norādes - "tai skaitā"), kā arī lūdzam detalizētāk skaidrot (aprakstīt), nepieciešamības gadījumā - piemērveidā-, kādas izmaksas paredzēts segt.
Piedāvātā redakcija
-
	Viesturs Blūmentāls (TM)

	7.
	Noteikumu projekts
21. Ir atbalstāmas reformas atskaites punkta īstenošanas personāla atlīdzības izmaksas (atbilstoši šo noteikumu 21.punktā noteiktām atbalstāmām darbībām un šo noteikumu 22. punktā noteiktām izmaksu pozīcijām), kas radušās uz darba līguma vai uzņēmuma (pakalpojuma) līguma pamata, tai skaitā normatīvajos aktos noteiktās piemaksas un nodokļi, un ir terminētas uz reformas atskaites punkta un mērķa īstenošanas laiku.
	Iebildums
Lūdzam precizēt noteikumu projekta 21. punktā ietvertās atsauces, ņemot vērā, ka šo noteikumu 21.punktā nav noteiktas atbalstāmās darbības, bet šo noteikumu 22. punktā - izmaksu pozīcijas.
Piedāvātā redakcija
-
	Viesturs Blūmentāls (TM)

	8.
	Noteikumu projekts
21. Ir atbalstāmas reformas atskaites punkta īstenošanas personāla atlīdzības izmaksas (atbilstoši šo noteikumu 21.punktā noteiktām atbalstāmām darbībām un šo noteikumu 22. punktā noteiktām izmaksu pozīcijām), kas radušās uz darba līguma vai uzņēmuma (pakalpojuma) līguma pamata, tai skaitā normatīvajos aktos noteiktās piemaksas un nodokļi, un ir terminētas uz reformas atskaites punkta un mērķa īstenošanas laiku.
	Iebildums
Lūdzam noteikumu projekta 21. punktā norādīt konkrētu normatīvo aktu jomu, ievērojot Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 137. punktu.
Piedāvātā redakcija
-
	Viesturs Blūmentāls (TM)

	9.
	Noteikumu projekts
28. Nozares ministrija apstiprina šo noteikumu 6. punktā noteikto reformas atskaites punkta sasniegšanu un izmaksu pamatotību, pamatojoties uz nozares ministrijas piesaistītā neatkarīga revidenta vai iekšējā auditora ziņojumu par saskaņoto procedūru veikšanu par projekta darbību un noteikto rādītāju  sasniegšanu, par interešu konflikta, korupcijas un krāpšanas novēršanas nosacījumu  ievērošanu projektā un par dubultā finansējuma riska neesamības pārbaudēm.
	Iebildums
Vēršam uzmanību, ka nav skaidri saprotams, ar ko atšķiras reformas atskaites punkta sasniegšana no atskaites punkta mērķa sasniegšanu, kādēļ lūdzam atbilstoši precizēt noteikumu projektu, nodrošinot konsekventu un vienveidīgu terminoloģiju, vai sniegt skaidrojumu par noteikumu projektā lietoto terminoloģiju noteikumu projekta anotācijā.
Piedāvātā redakcija
-
	Viesturs Blūmentāls (TM)

	10.
	Noteikumu projekts
33. Finansējuma saņēmējam ir pienākums nodrošināt, ka normatīvajos aktos par Atveseļošanas fonda plāna īstenošanas un uzraudzības kārtību minētajām institūcijām, Eiropas Komisijas un Latvijas Republikas Atveseļošanas un noturības mehānisma finansēšanas nolīgumā minētajām Eiropas Komisijas un Latvijas Republikas iestādēm ir pieejama ar projekta īstenošanu saistītā dokumentācija līdz 2031.gada beigām.
	Iebildums
Lūdzam noteikumu projekta 33. punktā norādīt konkrētas Eiropas Komisijas iestādes (struktūrvienības) vai tā vietā norādīt, ka attiecīgā informācija ir pieejama Eiropas Komisijai, tādējādi nodrošinot skaidras tiesību normas.
Piedāvātā redakcija
-
	Viesturs Blūmentāls (TM)

	11.
	Noteikumu projekts
36. Reformas atskaites punkta ietvaros projektu īsteno saskaņā ar vienošanos par projekta īstenošanu, bet ne ilgāk kā līdz 2026. gada 31.augustam, ievērojot, ka:
	Iebildums
Lūdzam noteikumu projektā konsekventi norādīt, vai noslēgta tiek vienošanās vai līgums par projekta īstenošanu, tādējādi nodrošinot skaidras tiesību normas.
Piedāvātā redakcija
-
	Viesturs Blūmentāls (TM)

	12.
	Noteikumu projekts
38. Nozares ministrija uzrauga un ir atbildīga par to, ka visā uzraudzības periodā finansējuma saņēmējam piešķirtais atbalsts nav kvalificējams kā komercdarbības atbalsts.
	Iebildums
Lūdzam izvērtēt un svītrot vai precizēt noteikumu projekta 38. punktu, tā vietā nepieciešamības gadījumā noteikumu projektā izvirzot konkrētus priekšnoteikumus atbalsta piešķiršanai, ar kuriem tiktu nodrošināts tas, ka projekta ietvaros nav paredzēts sniegt atbalstu , kurš kvalificējas kā komercdarbības atbalsts (piemēram, ka atbalstu piešķir deleģēta valsts pārvaldes uzdevuma īstenošanai (ja attiecināms), konkretizējot attiecīgo uzdevumu). Norādām, ka nozares ministrija atbalstu finansējuma saņēmējam sniedz un uzraudzību nodrošina saskaņā ar noteikumu projektu, līdz ar ko nav saskatāms pamats attiecīgas atbildības noteikšanai, ja komercdarbības atbalsta sniegšana pēc būtības izriet no noteikumu projekta.
Piedāvātā redakcija
-
	Viesturs Blūmentāls (TM)

	13.
	Noteikumu projekts
27. Reformas atskaites punkta mērķis tiks uzskatīts par sasniegtu, kad Veselības ministrija apstiprinās dokumentus, kas nodrošina vienotas metodoloģiskās vadības ieviešanu onkoloģijas jomā, kas tiks iekļauti Veselības aprūpes pakalpojumu onkoloģijas jomā uzlabošanas plāna projektā nākamajam attīstības plānošanas posmam:
	Priekšlikums
Atbilstoši juridiskās tehnikas prasībām lūdzam noteikumu projekta 27. punktā konsekventi lietot tagadnes (nevis nākotnes) formu.
Piedāvātā redakcija
-
	Viesturs Blūmentāls (TM)



